Alle hans skrifter er av den beskaffenhet at man må søke etter innholdet i den overstrømmende mengde av ord. Hans opbyggelsesskrifter hadde visselig hatt betydning for sin tid, og den forholdsvis rikelige avsetning de fikk, tyder på at han ved disse imøtekom en trang i Bergen, hvor bøker ikke var alminnelige. Han forlot aldri sitt pietistiske standpunkt, og det kan derfor være av interesse å se hvorledes han fra det helt åndelige forfatterskap gled over på det almennyttiges gebet.